സംവാദം:ഗ്രഹം - വിക്കിപീഡിയ

# സംവാദം:ഗ്രഹം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

## [തിരുത്തുക] സഹായം ആവശ്യമുണ്ട്‌

ജ്യോതി ശാസ്ത്ര പരമായ ലേഖനങ്ങള്‍ എഴുതുമ്പോള്‍ പുതിയ മലയാളം വാക്കുകള്‍ കണ്ടെത്തേണ്ട ധാരാളം സന്ദര്‍ഭം ഉണ്ട്‌. ഈ വിഷയത്തില്‍ ആര്‍കെങ്കിലും എന്നെ സഹായിക്കാന്‍ കഴിയുമോ?

## [തിരുത്തുക] ചോദിക്കൂ, പറയാം

ബൈബിളില്‍ പറഞ്ഞിട്ടില്ലേ, മുട്ടുവിന്‍, തുറക്കപ്പെടും എന്ന്.. എന്തെങ്കിലും വിവര്‍ത്തനം / സഹായം വേണമെങ്കില്‍ അറിയിക്കൂ.. ഈ പേജില്‍ വിവര്‍ത്തനം വേണ്ടുന്ന വാക്കുകള്‍ എഴുതി ഇട്ടോളൂ.

Simynazareth 08:09, 28 ഓഗസ്റ്റ്‌ 2006 (UTC)simynazareth

## [തിരുത്തുക] വളരെ നന്ദി

തുടക്കം ഒരു സമകാലീന വിഷയം തന്നെയാകാം. ഇപ്പോള്‍ ഡ്വാര്‍ഫ്‌ ഗ്രഹം എന്ന പേരില്‍ പുതിയ ഒരു ഗ്രഹവിഭാഗം ഉള്ളതായി അറിയാമല്ലോ. ഇതിനെ മലയാളത്തില്‍ പദാനുപദ വിവര്‍ത്തനം ചെയ്താല്‍ കുള്ളന്‍ ഗ്രഹം എന്ന്‌ വേണമെങ്കില്‍ പറയാം. പക്ഷെ ഇവിടെ പ്രശ്നം ഒരു ഗ്രഹം ഡ്വാര്‍ഫ്‌ ഗ്രഹം ആകുന്നത്‌ അത്‌ കുള്ളന്‍ ആയത്‌ കൊണ്ടല്ല. ഗ്രഹത്തിനു വേണ്ട ചില മാനദണ്ഡങ്ങള്‍ പാലിക്കാത്തതു കൊണ്ടാണ്. ശാസ്ത്രജ്ഞന്മാരും ഇതിന് small planet എന്ന അര്‍ത്ഥത്തിലല്ല ഉപയോഗിച്ചിട്ടുള്ളത്‌.

ഈ ഒരു തെറ്റ്‌ പണ്ട്‌ നമ്മള്‍ White Dwarf നെ മലയാളീകരിച്ചപ്പോഴും ചെയ്ത്‌. നമ്മള്‍ അതിനെ വെള്ള കുള്ളന്‍ എന്ന്‌ നാമകരണം ചെയ്തു. പരിഷത്തിന്റെ ഏതോ ഒരു പ്രവര്‍ത്തകന്‍ അതിന് ശ്വേതവാമനന്‍ എന്നോ വെള്ള വാമനന്‍ എന്നോ വിളിച്ചു. White Dwarf ന്റെ കാര്യത്തില്‍ എനിക്ക്‌ തോന്നുന്നു ശ്വേതവാമനന്‍ ആണ് കുറച്ച്‌ കൂടി ശരിയായ പരിഭാഷ എന്ന്‌.

അതേ പോലെ ഡ്വാര്‍ഫ്‌ ഗ്രഹത്തെ നമുക്ക്‌ വാമനഗ്രഹം എന്ന്‌ നാമകരണം ചെയ്താലോ?--Shiju 08:41, 28 ഓഗസ്റ്റ്‌ 2006 (UTC)

## [തിരുത്തുക] Re:

വാമനഗ്രഹം ആയിരിക്കും കൂടുതല്‍ ശരി.. ഞാന്‍ ‘ആര്യഭടീയ’ത്തിന്റെ പ്രതി നെറ്റില്‍ ഉണ്ടോ എന്നു കുറെ പരതി നോക്കി, കിട്ടിയില്ല.. ആര്യഭടീയം, വരാഹമിഹിരന്റെ കൃതികള്‍, തുടങ്ങിയവ കിട്ടുമോ എന്നു നോക്കട്ടെ..

  പരിഷത്തിന്റെ പ്രവര്‍ത്തകര്‍ White Dwarf എന്നുള്ളത് വെള്ളക്കുള്ളന്‍ എന്നു തന്നെയാണ് വിളിച്ചിരുന്നത്. ശ്വേതവാമനന്‍ എന്ന പദം മലയാളപരിഭാഷ എന്നതിലുപരി സംസ്കൃത പരിഭാഷ ആണെന്നു തോന്നും. രണ്ടും ഒരേ അര്‍ത്ഥമുള്ള പദങ്ങളല്ലെ? വാമനഗ്രഹം അല്പം കൂടി മലയാളിത്തമുള്ള പദമാണെന്നും പറയട്ടെ. White Dwarf-നു ചേരുന്ന പരിഭാഷ വെള്ളക്കുള്ളനെന്നു തന്നെയാണെന്നാണ് ഇപ്പോഴും എന്റെ വിശ്വാസം. വെള്ളക്കുള്ളനു നക്ഷത്രത്തിന്റെ പൂര്‍വ്വകാലത്തേക്കാളും(ചുവന്ന ഭീമന്‍ അവസ്ഥയില്‍ നിന്നും) വളരെ വലിപ്പം കുറവായിരിക്കും എന്നുള്ളത് അക്ഷരം പ്രതി സത്യമായതിനാലാണല്ലോ അതിന് വെള്ളക്കുള്ളനെന്നു പേരു വന്നത്. അതൊരു തെറ്റേയല്ല എന്നാണ് ഞാന്‍ വിചാരിക്കുന്നത്.--പ്രവീണ്‍: സംവാദം‍ 11:54, 28 ഓഗസ്റ്റ്‌ 2006 (UTC)

  ആര്യഭടീയത്തിന്റെ കാലത്തൊന്നും ഈ പദമുണ്ടായിരുന്നില്ല. ഇതിനു പറ്റിയ മലയാളപദം നമ്മള്‍ തന്നെ ഉണ്ടാക്കേണ്ടിയിരിക്കുന്നു. Umesh | ഉമേഷ് 14:44, 28 ഓഗസ്റ്റ്‌ 2006 (UTC)

## [തിരുത്തുക] മലയാള പദം ആവശ്യമായ ചില ശാസ്ത്ര പദങ്ങള്‍

വെള്ള കുള്ളന്‍ ഇപ്പോള്‍ പൊതുവെ അംഗീകരിച്ച പേര് ആയത്‌ കൊണ്ട്‌ അത്‌ മതി. ഡ്വാര്‍ഫ് ഗ്രഹത്തിന് വാമന ഗ്രഹം ശരിയാണോ. നമുക്ക്‌ ഇനി അങ്ങനെ ലേഖനങ്ങളില്‍ ഉപയോഗിക്കാമോ?

ആര്യഭടീയം ഒക്കെ ഉപയോഗിച്ചാലും അത്‌ നമുക്ക്‌ എത്രത്തോളം ഉപകാരപ്പെടും എന്ന കാര്യത്തില്‍ സംശയം ഉണ്ട്‌. നമുക്ക്‌ പ്രശ്നം വരുന്നത്‌ ഇതുവരെ ഉണ്ടായിരുന്ന കാര്യങ്ങള്‍ക്ക്‌ പേരിടുന്നതിനല്ല. പുതിയ കണ്ടുപിടുത്തങ്ങള്‍ക്ക്‌ എന്ത്‌ മലയാളം പേര് ഇടും എന്നതാണ്. ഈ പ്രശ്നം ഭൌതീക ശാസ്ത്രത്തിലും ജ്യോതി ശാസ്ത്രത്തിലും ഉണ്ട്‌. എനിക്ക്‌ ഒരു പട്ടിക തന്നെ തരാന്‍ കഴിയും. (എന്റെ പഠനം ഇംഗ്ലീഷില്‍ ആയിരുന്നു. പക്ഷെ പരിഷത്തിന്റെ പുസ്തകങ്ങളിലൂടെ മിക്കവാറും പദങ്ങളുടെ മലയാളം വാക്കുകള്‍ എനിക്ക്‌ പരിചയം ഉണ്ട്‌. ഞാന്‍ ഈ പറയുന്ന പട്ടികയില്‍ നല്ല മലയാളം വാക്കുകള്‍ ഇപ്പോള്‍ തന്നെ ഉണ്ടെങ്കില്‍ എന്നെ തിരുത്തുക.)

1. . നക്ഷത്ര രാശികളുടെ പേര് (പലയിടത്ത്‌ നിന്ന്‌ പെറുക്കിയെടുത്ത്‌ ഞാന്‍ അത്‌ വിക്കിയില്‍ ചേര്‍ത്തിട്ടുണ്ട്‌. പക്ഷെ അത്‌ എത്രത്തോളം ആ നക്ഷത്ര രാശികള്‍ക്ക്‌ ചേരുന്നതാണെന്ന്‌ എനിക്ക്‌ തന്നെ അറിയില്ല.)
2. . രാഹുകേതുക്കള്‍ . ജ്യോതിഷത്തിന് ഈ പേര്‍ മതി. പക്ഷെ Ascending Node and Descending Node എന്ന വാക്കിന്റെ അര്‍ത്ഥം ഈ രാഹു കേതു എന്നീ വാക്കുകള്‍ ധ്വനിപ്പിക്കുന്നേ ഇല്ല. (പക്ഷെ വിഷുവങ്ങള്‍ കുഴപ്പമില്ല)
3. . Kuiper Belt . ക്യുപിയര്‍ വലയം ശരിയാണോ
4. . Oort's Cloud . ഊര്‍ട്ട്സ് മേഘം ശരിയാണോ
5. . Asteroid belt. ഉല്‍ക്കാ വലയം ശരിയാണോ
6. . Blazers
7. . Hydrostatic equilibrium
8. . Degeracy (ഇത്‌ വെള്ളക്കുള്ളനെപറ്റി പറയുമ്പോള്‍ ആവശ്യം വരും)
9. . Event Horizon- സംഭവ സീമ ശരിയാണോ

ഇങ്ങനെ ഒട്ടനവധി പദങ്ങള്‍ ഭൌതീക ശാസ്ത്രത്തിലും ജ്യോതി ശാസ്ത്രത്തിലും ഇതിനെല്ലാം തക്കതായ മലയാളം പദങ്ങള്‍ കണ്ടെത്താന്‍ നമുക്ക്‌ ഒരു ചര്‍ച്ചാവേദിയോ മറ്റോ ഉണ്ടാക്കിയാലോ. --Shiju 13:24, 28 ഓഗസ്റ്റ്‌ 2006 (UTC)

  രാഹു, കേതു എന്നതു തന്നെ അനുയോജ്യമായ നാമമാണെന്നാണ് എന്റെ അഭിപ്രായം. ആസ്റ്റ്രോയിഡ് ബെല്‍റ്റിനു ക്ഷുദ്രഗ്രഹ വലയമെന്നോ ഛിന്നഗ്രഹ വലയമെന്നോ ആണ് സാധാരണ പറയുന്നത്. ഇവന്റ്‌ ഹൊറൈസണ്‍, തമോദ്വാരത്തിന്റെ കാര്യത്തില്‍ (തമോദ്വാരത്തിനും നല്ലയൊരു മലയാളപദമുണ്ടായിരുന്നു ഓര്‍ക്കുന്നില്ല) അനുഭവ സീമയാണെന്നു തോന്നുന്നു.--പ്രവീണ്‍: സംവാദം‍ 18:36, 28 ഓഗസ്റ്റ്‌ 2006 (UTC)

Retrieved from "http://ml.wikipedia.org../../../%E0%B4%97/%E0%B5%8D/%E0%B4%B0/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%97%E0%B5%8D%E0%B4%B0%E0%B4%B9%E0%B4%82.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക